नई दिल्ली: Avengers: Infinity War (अवेंजर्स इंफिनिटी वॉर) ने भारतीय बॉक्स ऑफिस पर हड़कंप मचा दिया है. 'अवेंजर्स इंफिनिटी वॉर' ने पहले चार दिन में 100 करोड़ रु. का आंकड़ा पार कर लिया है. 'अवेंजर्स इंफिनिटी वॉर' ने अपने पहले वीकेंड में तरण आदर्श के मुताबिक, 94.30 करोड़ रु. का कारोबार किया था. सोमवार को फिल्म ने 25 करोड़ रु. की कमाई की और इस तरह चार दिन में इसका आंकड़ा 119.30 करोड़ पार कर गया है. ये आंकड़े हॉलीवुड की किसी भी फिल्म के लिए अभूतपूर्व हैं और 'अवेंजर्स इंफिनिटी वॉर' अब तक की सबसे बड़ी हिट साबित होने जा रही है. इसकी जानकारी ट्रेड एनालिस्ट रमेश बाला ने अपने ट्विटर एकाउंट पर दी है.